Grabscreen - Seismic Centre Malta  Terremot qawwi, li kellu saħħa ta' 6.2 ġie rreġistrat għal habta tas-siegħa u ħames minuti ta' dalgħodu (ħin lokali u Malta) flit 'il barra mill-kosta tal-Alġerija. Skont informazzjoni provduta mill-Istitut Nazzjonali Taljan tal-Ġeofiżika u l-Vulkanoloġija (Ingv) u s-servizz ta' monitoraġġ ġeoloġiku tal-Istati Uniti USGS, it-terremot kellu l-epiċentru 20 km minn Bejaia. Ftit wara segwew żewġ theżżiżiet ta' saħħa 5.2 u 4.7 stond iċ-Ċentru Alġerin għar-Riċerka fl-Astronomija, Astrofiżika u Ġeofiżika (Craag). it-terrimot nħass ukoll fl-Italja, fejn numru ta' ċittadini rraportaw t-theżżiża fosthom Sardinja u l-Ligurja. It-terremot ikkawża paniku fost il-popolazzjoni iżda ma kienx hemm vittmi jew ħsara strutturali qalet il-Protezzjoni Ċivili Alġerina fi stqarrija.